

**Σημαντικές Διακρίσεις για το Τμήμα Οικονομικών Επιστημών του ΕΚΠΑ σύμφωνα με την παγκόσμια κατάταξη Πανεπιστημίων**

**QS (Quacquarelli Symonds)**

[QS World University Rankings for Accounting and Finance 2022 | Top Universities](https://www.topuniversities.com/university-rankings/university-subject-rankings/2022/accounting-finance)

[QS World University Rankings for Economics and Econometrics 2022 | Top Universities](https://www.topuniversities.com/university-rankings/university-subject-rankings/2022/economics-econometrics)

Σημαντικές διακρίσεις για το **Τμήμα Οικονομικών Επιστημών του Εθνικού και Καποδιστριακού Πανεπιστημίου Αθηνών** επιφύλασσε η δημοσίευση των αποτελεσμάτων της παγκόσμιας κατάταξης Πανεπιστημίων του Οργανισμού **QS (Quacquarelli Symonds)** για το έτος 2022**.** Σύμφωνα με τα αποτελέσματα αυτής της κατάταξης το Τμήμα Οικονομικών Επιστημών έχει **δύο εξειδικευμένα αντικείμενα (Οικονομικά και Οικονομετρία & Λογιστική και Χρηματοοικονομική)** νακατατάσσονται **στα 320 και 450 καλύτερα παγκοσμίως** αντιστοίχως,

Πιο συγκεκριμένα στο επιστημονικό θεματικό αντικείμενο «**Λογιστική και Χρηματοοικονομική»,** το Τμήμα ανέβηκε στις θέσεις «**300-320»,** παρουσιάζοντας σημαντική άνοδο σε σχέση με τα δύο προηγούμενα έτη στα οποία είχε βρεθεί κάτω από την θέση 400. Θα πρέπει να επισημάνουμε ότι στη κατάταξη του συγκεκριμένου επιστημονικού πεδίου επιλέγονται κάθε χρόνο τα 300 έως 330 καλύτερα Πανεπιστήμια παγκοσμίως.

Στον πίνακα 1 παρουσιάζονται η θέση και η βαθμολογία των επιμέρους κριτηρίων στο εν λόγω επιστημονικό πεδίο για την περίοδο 2018-2022.

**Πίνακας 1: Η θέση και η βαθμολογία των επιμέρους κριτηρίων για το επιστημονικό πεδίο «Λογιστική και Χρηματοοικονομικά» του Τμήματος Οικονομικών Επιστημών του ΕΚΠΑ στην κατάταξη της QS**

|  |  |  |  |  |  |  |
| --- | --- | --- | --- | --- | --- | --- |
| Έτος | Θέση Παγκοσμίως | Ακαδημαϊκή Φήμη | Φήμη μεταξύ των Εργοδοτών | Αριθμός ετερο-αναφορών ανά εργασία | δείκτης h-index | Συνολική Βαθμολογία |
| 2022 | **301-320** | 54,7 | 65,3 | 46,8 | 51,2 | 56,7 |
| 2021 | **<350** | 40,8 | 66,3 | 49,9 | 43,1 | 49,6 |
| 2020 | **<350** | 39,5 | 66,9 | 58,6 | 58,9 | 51,6 |
| 2019 | **251-300** | 49,1 | 66,7 | 61,7 | 65,2 | 57,3 |
| 2018 | **<350** | 48,4 | 64,5 | 68,2 | 57,8 | 56,2 |

**Πηγή:** Ιστοσελίδα και Εκθέσεις της QS (Quacquarelli Symonds)

Εξίσου σημαντική η διάκριση του Τμήματος και στο επιστημονικό θεματικό πεδίο «**Οικονομικά και Οικονομετρία**» το οποίο για το 2022 βρέθηκε στις θέσεις 401-450 μεταξύ των 522 Πανεπιστημίων που συμπεριλήφθηκαν στην κατάταξη. Αποτελεί διάκριση και επίτευγμα το γεγονός ότι από το 2018 που ξεκίνησε η δημοσίευση της εν λόγω κατάταξης το Τμήμα Οικονομικών Επιστημών βρίσκεται σταθερά μεταξύ των 500 καλύτερων Τμημάτων παγκοσμίως.

Στον πίνακα 1 παρουσιάζονται η θέση και η βαθμολογία των επιμέρους κριτηρίων στο εν λόγω επιστημονικό πεδίο για την περίοδο 2018-2022. Θα πρέπει να επισημανθεί ότι η ανώτερη συνολική βαθμολογία που μπορεί να λάβει ένα Πανεπιστήμιο είναι ο βαθμός 100.

**Πίνακας 2: Η θέση και η βαθμολογία των επιμέρους κριτηρίων για το επιστημονικό πεδίο «Οικονομικά και Οικονομετρία» του Τμήματος Οικονομικών Επιστημών του ΕΚΠΑ στην κατάταξη της QS**

|  |  |  |  |  |  |  |
| --- | --- | --- | --- | --- | --- | --- |
| Έτος | Θέση Παγκοσμίως | Ακαδημαϊκή Φήμη | Φήμη μεταξύ των Εργοδοτών | Αριθμός ετερο-αναφορών ανά εργασία | δείκτης h-index | Συνολική Βαθμολογία |
| 2022 | **401-450** | 45,2 | 62,7 | 67,5 | 51,6 | 54,4 |
| 2021 | **351-400** | 42,9 | 64,4 | 69,2 | 58,4 | 55,6 |
| 2020 | **301-350** | 50,2 | 65,4 | 70,7 | 56,7 | 58,6 |
| 2019 | **301-350** | 47,1 | 63,4 | 71,6 | 60 | 57,8 |
| 2018 | **301-350** | 46,6 | 68,4 | 70,1 | 57,4 | 57 |

**Πηγή:** Ιστοσελίδα και Εκθέσεις της QS (Quacquarelli Symonds)

Οι κατατάξεις της QS χρησιμοποιούν δεδομένα ειδικών γνωμοδοτών (peerreviews) που συλλέγονται από μεγάλο αριθμόερευνητών, ακαδημαϊκών και εργοδοτών. Επίσης, λαμβάνουν υπόψη τον αριθμό τον αριθμό ετεροαναφορώναναφορών και την επιδραστικότητα του δημοσιευμένου έργου των καθηγητών και ερευνητών κάθε Σχολής ή Τμήματος. Πιο συγκεκριμένα βαθμολογούνται τέσσερα κριτήρια – δείκτες με διαφορετική βαρύτητα το καθένα. Τα κριτήρια αυτά είναι τα εξής:

1. **Ακαδημαϊκή Φήμη**. Η μέτρηση γίνεται μέσω έρευνας ερωτηματολογίου. Στο ερωτηματολόγιο χρησιμοποιούνται ακαδημαϊκοί διαφόρων ειδικοτήτων και ερωτούνται για τα κατά τη γνώμη τους 30 καλύτερα πανεπιστήμια στους τομείς εμπειρογνωμοσύνης τους, χωρίς να μπορούν να επιλέξουν το δικό τους. Μεταξύ 2017 και 2021 η QS συγκέντρωσε πάνω από 130.000 ερωτηματολόγια ακαδημαϊκών από όλο τον κόσμο. Το βάρος του συγκεκριμένου αυτού κριτηρίου στη συνολική βαθμολογία των οικονομικών επιστημονικών πεδίων για το 2022 είναι 50% για το επιστημονικό πεδίο «Λογιστική και Χρηματοοικονομική», και 40% για το πεδίο «Οικονομικά και Οικονομετρία».
2. **Φήμη μεταξύ των Εργοδοτών:** Πρόκειται για ίδιου τύπου με την προηγούμενη έρευνα ερωτηματολογίων, μόνο που απευθύνεται σε δείγμα εργοδοτών των αποφοίτων των πανεπιστημίων. Πάνω από 75.000 ερωτηματολόγια εργοδοτών παγκοσμίως έχουν ληφθεί υπόψη μεταξύ των ετών 2017 και 2021. Τα ερωτηματολόγια αυτά δίνουν μια σημαντική εικόνα και πληροφορίες, όσον αφορά τις προσλήψεις αποφοίτων των Πανεπιστημίων. Στην έρευνα αυτή έχουν συμμετάσχει εργοδότες από όλους τους τομείς της Οικονομίας, και ανάμεσα τους εταιρίες όπως το Facebook, η Google, ηWellsFargo, η BankofAmerica κ.α. Το βάρος του συγκεκριμένου αυτού κριτηρίου στη συνολική βαθμολογία των οικονομικών επιστημονικών πεδίων για το 2022 είναι 30% για το επιστημονικά πεδία «Λογιστική και Χρηματοοικονομικά», και 20% για το πεδίο «Οικονομικά και Οικονομετρία» .
3. **Αριθμός ετερο-αναφορών ανά εργασία**. Η QS χρησιμοποιεί τα δεδομένα της βάσης Scopus. Αθροίζεται ο συνολικός αριθμός ετερο-αναφορών σε εργασίες της τελευταίας πενταετίας που συνεγράφησαν από μέλη ΔΕΠ του Πανεπιστημίου πάνω στο συγκεκριμένο επιστημονικό τομέα και διαιρούνται με τον αντίστοιχο συνολικό αριθμό καθηγητών και ερευνητών. Το βάρος του συγκεκριμένου αυτού κριτηρίου στη συνολική βαθμολογία των οικονομικών επιστημονικών πεδίων για το 2022 είναι 10% για τα επιστημονικά πεδία «Λογιστική και Χρηματοοικονομική», και 20% για το πεδίο «Οικονομικά και Οικονομετρία» .
4. Ο **δείκτης h-index** είναι ένας τρόπος μέτρησης τόσο της παραγωγικότητας όσο και της επίδρασης του δημοσιευμένου έργου ενός επιστήμονα ή ερευνητή. Ο δείκτης βασίζεται στο σύνολο των πιο συχνά αναφερόμενων έργων του ακαδημαϊκού και στον αριθμό των παραπομπών που έλαβαν σε άλλες δημοσιεύσεις. Το βάρος του συγκεκριμένου αυτού κριτηρίου στη συνολική βαθμολογία των οικονομικών επιστημονικών πεδίων για το 2022 είναι 10% για τα επιστημονικά πεδία «Λογιστική και Χρηματοοικονομική», και 20% για το πεδίο «Οικονομικά και Οικονομετρία» .